text: Ливърпул: Луис Суарес остава | sportcafe.bg
  09.10.2013, 10:43 (обновена 09.10.2013, 10:57)
  Суарес остава в Ливърпул, обяви президентът на клуба
  Президентът на Ливърпул Том Уърнър определи Луис Суарес като "един от най-великите футболисти на света" и обясни, че клубът няма никакво намерение да се разделя с него.
  Уругвайският национал обяви през лятото, че иска да напусне Ливърпул, а Арсенал даде две оферти за него, които обаче бяха отхвърлени. Уърнър е на мнение, че Суарес ще е козът на Ливърпул в битката за място в Шампионската лига този сезон и затова той скоро няма да бъде продаден.
  "През лятото имаше сериозен интерес към Луис от няколко клуба, но за нас е важно да го задържим - заяви Уърнър пред The Daily Mirror. - Той е един от най-великите футболисти на света и смятаме, че с него ще сме по-силен отбор.
  "Това не означава, че не уважавам желанието му да играе в Шампионската лига, но много ще се радваме, ако през май той стане част от Шампионската лига заедно с Ливърпул. Нашето намерение е да задържим Суарес за известно време при нас."
  Уърнър похвали и мениджъра на клуба Брендън Роджърс, който има ключова роля в това Суарес да остане в отбора и за новия сезон. Според президента двамата ще са в основата на бъдещите успехи на Ливърпул във Висшата лига и в Европа.